text: লাবণ্য দাশগুপ্ত ( ১৯০৩- ২১ ফেব্রুয়ারি, ১৯৮৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন একজন ব্যক্তিত্ব, বিপ্লবী নেত্রী এবং অগ্নিকন্যা।
  
  পরিবার
  তিনি ১৯০৩ সালে বরিশাল জেলার পটুয়াখালীতে জন্মগ্রহণ করেন। তার পিতার নাম বসন্তকুমার মজুমদার  ও মাতার নাম শরৎকামিনী দেবী। তাদের পরিবার বদান্যতার জন্য জনপ্রিয় ছিল। বাবার মৃত্যুর পরে ঢাকার বলধিয়া গ্রামে নানার বাড়িতে বাস শুরু করেন।
  
  রাজনৈতিক জীবন
  নানার বাড়িতে থাকার সময় অতীন্দ্রনাথ সেনগুপ্ত ও লীলা নাগের সাথে পরিচয় হয়। ১৬ বছর বয়সে বিয়ে হয়ে যায়। কিন্তু ৬ মাসের মধ্যে বিধবা হয়ে নানার বাড়িতে ফিরে আসেন। এরপরে ১৯২৮ সালে লীলা নাগের স্কুলে ভর্তি হয়ে পড়াশুনা শুরু করেন এবং দেশের কাজে যোগ দেন। অল্প বয়সেই তিনি লীলা নাগের 'শ্রীসংঘ' নামক বিপ্লবী দলে যোগদান করেন। দশম শ্রেণীতে পড়া অবস্থায় ১৯৩৪ সালে দিনাজপুর এ গ্রেপ্তার হন। ১৯৪২ সালে আন্দলনেরর সময় আবার গ্রেপ্তার হন। ১৯৪৫ সালে মুক্তি পান।
  
  মৃত্যু
  ১৯৮৪ সালে ফেব্রুয়ারি মাসে কলকাতার নিকটবর্তী সোদপুরে তিনি মারা যান।
  
  তথ্যসূত্র 
  
  বিষয়শ্রেণী:১৯০৩-এ জন্ম
  বিষয়শ্রেণী:১৯৮৪-এ মৃত্যু
  বিষয়শ্রেণী:রাজনীতিতে বাংলাদেশী নারী
  বিষয়শ্রেণী:বাংলাদেশী বিপ্লবী
  বিষয়শ্রেণী:বাংলাদেশ থেকে ভারতীয় স্বাধীনতা কর্মী
  বিষয়শ্রেণী:বরিশাল জেলার ব্যক্তি
title: লাবণ্য দাশগুপ্ত